కృష్ణా నది
భారతదేశంలో మూడవ పెద్ద నదులు, దక్షిణ భారతదేశంలో రెండో పెద్ద నది అయిన కృష్ణా నదిని తెలుగు వారు ఆప్యాయంగా కృష్ణవేణి అని కూడా పిలుస్తారు. పడమటి కనులలో మహారాష్ట్ర లోని మహాబలేశ్వర్కు ఉత్తరంగా మహాదేవ్ పర్వత శ్రేణిలో సముద్ర మట్టానికి 1337 మీటర్ల ఎత్తున చిన్న ధారగా జన్మించిన కృష్ణానది ఆపై అనేక ఉపనదులను తనలో కలుపుకుంటూ మహారాష్ట్ర, కర్ణాటక, తెలంగాణ మరియు ఆంధ్ర ప్రదేశ్‌లలో సస్యశ్యామలం చేస్తూ మొత్తం 1, 400 కిలోమీటర్లు ప్రయాణం చేసి దివిసీమలోని హంసల దీవి వద్ద బంగాళాఖాతంలో కలుస్తుంది.
కృష్ణ వన్యప్రాణి సంరక్షణ కేంద్రం
కృష్ణా నది ఈ కేంద్రం లోని మడ అడవుల గుండా ప్రయాణిస్తుంది. ఈ అడవుల్లో అరుదుగా కనిపించే చేపలు పట్టే అడవి పిల్లులు ("ఫిషింగ్ క్యాట్స్") అధిక సంఖ్యలో ఉన్నాయి. తుమ్మ, మర్రి, రావి, మామిడి మొదలైన చెట్లు ఎక్కువగా కనిపిస్తాయి. గార్డెన్ లిజార్డ్, వాల్ లిజార్డ్, తాబేళ్ళు, అనేక రకాలైన పాములు కనిపిస్తాయి.